## Odluka o utvrđivanju popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje

### NN 59/2009 (22.5.2009.), Odluka o utvrđivanju popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje

59 22.05.2009 Odluka o utvrđivanju popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

1386

Na osnovi članka 52. stavka 1. podstavka 4. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine« broj 142/06., 143/06., 11/07.,41/07., 96/07., 117/07., 119/07., 130/07., 134/07., 34/08., 45/08., 85/08., 90/08., 133/08., 7/09., 14/09. i 46/09) i članka 26. Statuta Hrvatskog zavoda za zdravstveno osiguranje (»Narodne novine« broj 18/09.) Upravno vijeće Hrvatskog zavoda za zdravstveno osiguranje na 4. sjednici održanoj 11. svibnja 2009. godine donijelo je

ODLUKU

O UTVRĐIVANJU POPISA POSEBNO SKUPIH LIJEKOVA UTVRĐENIH ODLUKOM O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

Ovom Odlukom utvrđuje se popis posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje (u daljnjem tekstu: Osnovna lista lijekova) koji se primjenjuju na razini bolničke i specijalističko-konzilijarne zdravstvene zaštite u ugovornim bolničkim zdravstvenim ustanovama, kao i način ostvarivanja prava osiguranih osoba Hrvatskog zavoda za zdravstveno osiguranje (u daljnjem tekstu: Zavod) na posebno skupe lijekove, te obračunavanja i plaćanja troškova za te lijekove bolničkim zdravstvenim ustanovama.

Posebno skupi lijekovi iz stavka 1. ovog članka s utvrđenom najvišom cijenom koju za posebno skupe lijekove plaća Zavod utvrđeni su u Tablici 1. kako slijedi:

Tablica 1.

|  |  |  |  |  |
| --- | --- | --- | --- | --- |
| Grupe lijekova | ATK šifra | Nezaštićeno ime | Oblik i jačina lijeka | Najviša cijena |
| Lijekovi za liječenje nasljednog nedostatka enzima | A16AB02 | imigluceraza | boč. 1x200 i.j. | 6.850,00 |
| boč. 1x400 i.j. | 11.593,07 |
| A16AB05 | laronidaza | boč. 1x500 j/5ml | 5.500,00 |
| A16AB08 | galsulfaza | boč. 1x5mg/5ml | 10.966,40 |
| L03AX04 | pegademaza | boč. 1x250 ij | 26.872,92 |
| Lijekovi za hemofiliju – samo za kućno liječenje | B02BD01 | aktivirani koncentrat čimbenika protrombinskog kompleksa | boč. 1x500 i.j./20 ml | 3.040,00 |
| boč. 1x1000 i.j./20 ml | 4.479,48 |
| B02BD02 | čimbenik VIII | boč. 1x250 i.j. | 626,34 |
| boč. 1x500 i.j. | 1.356,27 |
| boč. 1x1000 i.j. | 2.505,37 |
| B02BD02 | oktokog alfa | boč. 1x500 i.j. | 2.534,00 |
| B02BD02 | rekombinantni čimbenik VIII | boč. 1x250 i.j. | 1.281,69 |
| boč. 1x500 i.j. | 2.534,00 |
| boč. 1x1000 i.j. | 5.032,12 |
| B02BD04 | čimbenik IX | boč. 1x500 i.j. | 1.331,23 |
| boč. 1x1000 i.j. | 2.284,68 |
| boč. 1x200 i.j. | 532,00 |
| boč. 1x600 i.j. | 1.520,95 |
| boč. 1x1200 i.j. | 2.375,00 |
| B02BD06 | konc. čimbenik VIII s von Willebrand. čimb. | boč. 1x250 i.j. | 673,34 |
| boč. 1x500 i.j. | 1.473,45 |
| boč. 1x1000 i.j. | 2.462,79 |
| B02BD08 | aktivirani rekombinantni čimbenik VII A | boč. 1x1,2 mg | 5.408,78 |
| boč. 1x2,4 mg | 10.817,56 |
| boč. 1x4,8 mg | 21.635,11 |
| Hormoni-samo za djecu do 18. godine života | H01AC01 | somatropin | boč. 1x30 i.j. | 1.239,60 |
| boč. 1x36 i.j. | 1.487,52 |
| boč. 1x45 i.j. | 1.859,40 |
| Lijekovi za liječenje zloćudnih bolesti | L01AX03 | temozolomid | caps. 1x5 mg | 34,77 |
| caps. 1x20 mg | 143,66 |
| caps. 1x100 mg | 676,00 |
| caps. 1x250 mg | 1.670,00 |
| L01XE04 | sunitinib | caps. 1x12,5 mg | 325,81 |
| caps. 1x25 mg | 651,63 |
| caps. 1x50 mg | 1.303,25 |
| L01XX19 | irinotekan | boč. 1x40 mg/2 ml | 203,88 |
| L01XX28 | imatinib mesilat | film. tbl. 1x100 mg | 142,19 |
| film. obl. tbl. 1x400 mg | 563,86 |
| L01XX32 | bortezomib | boč. 1x3,5 mg/10 ml | 9.202,83 |
| L01XX34 | erlotinib | film.tbl. 1x150 mg | 529,14 |
| Lijekovi za liječenje multiple skleroze | L03AB07 | interferon beta 1a | lio boč. 30 mcg/ 6 mil i.j. – Avonex | 1.276,14 |
| šprica 1x22 mcg/6 mil.i.j. – Rebif 22 | 485,00 |
| L03AB08 | interferon beta 1b | lio. boč. 0,3 mg/9,6 mil.i.j. – Betaferon | 418,15 |

Posebno skupi lijekovi iz stavka 1. ovog članka s utvrđenom najvišom cijenom koju za posebno skupe lijekove plaća Zavod, a koje je Zavod nabavio temeljem provedenog postupka Javnog natječaja za nabavu posebno skupih lijekova za 2009. godinu, utvrđeni su u Tablici 2. kako slijedi:

Tablica 2.

|  |  |  |  |  |
| --- | --- | --- | --- | --- |
| Grupe lijekova | ATK šifra | Nezaštićeno ime | Oblik i jačina lijeka | Najviša cijena |
| Lijekovi za liječenje nasljednog nedostatka enzima | A16AB03 | agalzidaza alfa | boč. 1x1 mg/1 ml | 3.297,60 |
| boč. 1x3,5 mg/3,5 ml | 11.529,00 |
| A16AB07 | aglukozidaza alfa | boč. 1x50 mg | 4.300,00 |
| A16AB09 | idursulfaza | boč. 1x6 mg/3 ml | 21.498,75 |
| Hormoni – samo za djecu do 18. godine života | H01AC01 | somatropin | boč. 1x16 i.j. | 661,07 |
| Lijekovi za liječenje zloćudnih bolesti | L01BC05 | gemcitabin | boč. 1x200 mg | 84,50 |
| boč. 1x1 g | 399,00 |
| L01CD01 | paklitaksel | boč. 1x30 mg | 231,34 |
| boč. 1x100 mg | 693,50 |
| boč. 1x150 mg | 1.102,91 |
| boč. 1x300 mg | 1.991,35 |
| L01XC02 | rituksimab | boč. 1x100 mg/10 ml | 1.826,30 |
| boč. 1x500 mg/50 ml | 8.959,25 |
| L01XC03 | trastuzumab | boč. 1x150 mg | 4.263,49 |
| L01XX19 | irinotekan | boč. 1x100 mg/5 ml | 509,71 |
| Lijekovi za liječenje kroničnog hepatitisa C | L03AB11 | peginterferon alfa – 2a | injektor 1x135 mcg | 1.023,64 |
| injektor 1x180 mcg | 1.290,20 |

Ugovorne bolničke zdravstvene ustanove obvezne su lijekove iz stavka 3. ovog članka nabavljati iz distribucijskog centra s kojim je Zavod sklopio ugovor o pohrani i distribuciji do isteka zaliha.

Članak 2.

Osigurane osobe ostvaruju pravo na posebno skupe lijekove iz članka 1. ove Odluke na osnovi odobrenja liječničkog povjerenstva za lijekove Direkcije Zavoda koje se daje putem nalaza, mišljenje i ocjene, a na prijedlog povjerenstva za lijekove ugovorne bolničke zdravstvene ustanove u kojoj se osigurana osoba liječi.

Prijedlog povjerenstva iz stavka 1. ovog članka mora biti u potpunosti u skladu s medicinskom indikacijom utvrđenom u Osnovnoj listi lijekova za primjenu lijeka na teret sredstava Zavoda.

Članak 3.

Iznimno od članka 2. stavka 1. ove Odluke osigurane osobe pravo na posebno skupe lijekove, koji su u Tablici 1. i Tablici 2. iz članka 1. ove Odluke navedeni pod ATK šifrom i generičkim imenom: H01AC01 somatropin (hormoni – samo za djecu do 18 godina), L01BC05 gemcitabin, L01CD01 paklitaksel i L01XX19 irinotekan ostvaruju samo na osnovi prijedloga povjerenstva za lijekove ugovorne bolničke zdravstvene ustanove u kojoj se liječe.

Članak 4.

Iznimno, opskrba osiguranih osoba koje boluju od hemofilije, a za koje je liječničko povjerenstvo za lijekove Direkcije Zavoda odobrilo kućno liječenje s lijekovima koji su utvrđeni u Tablici 1. iz članka 1. ove Odluke za kućno liječenje hemofilije, provodit će se dostavom odobrenog lijeka do najbliže ljekarne prema mjestu stanovanja osigurane osobe s hemofilijom.

Članak 5.

Sredstva za lijekove utvrđene u Tablici 1. iz članka 1. ove Odluke, iskazuju se u računima za izvršeno liječenje osiguranih osoba u okviru prava na zdravstvenu zaštitu iz obveznog zdravstvenog osiguranja u provođenju ugovorene bolničke i specijalističko-konzilijarne zdravstvene zaštite u bolničkim zdravstvenim ustanovama (u daljnjem tekstu: računi za izvršeno liječenje osiguranih osoba Zavoda) najviše do iznosa utvrđenog za pojedini lijek u Tablici 1. iz članka 1. ove Odluke.

Sredstva iz stavka 1. ove Odluke ne uračunavaju se u maksimalno utvrđen iznos novčanih sredstava iz obveznog zdravstvenog osiguranja za pojedine ugovorne bolničke zdravstvene ustanove.

Članak 6.

Lijekovi utvrđeni u Tablici 2. iz članka 1. ove Odluke iskazuju se u računima za izvršeno liječenje osiguranih osoba Zavoda prema nazivu lijeka, obliku lijeka i utrošenim količinama lijeka za liječenje osigurane osobe za određene indikacije.

Sredstva za lijekove iz stavka 1. ovog članka ne iskazuju se u računima za izvršeno liječenje osiguranih osoba Zavoda.

Iznimno od odredbi stavka 2. ovog članka sredstva za lijekove utvrđene u Tablici 2. iz članka 1. ove Odluke nakon isteka zaliha iz distribucijskog centra iz članka 1. stavka 4. ove Odluke iskazuju se u računima za izvršeno liječenje osiguranih osoba Zavoda najviše do iznosa utvrđenog za pojedini lijek u Tablici 2. iz članka 1. ove Odluke.

Sredstva iz stavka 3. ovog članka ne uračunavaju se u maksimalno utvrđen iznos novčanih sredstava iz obveznog zdravstvenog osiguranja za pojedine ugovorne bolničke zdravstvene ustanove.

Članak 7.

Sredstva za posebno skupe lijekove iz članka 1. ove Odluke osigurana su za 2009. godinu u iznosu utvrđenom u Državnom proračunu Republike Hrvatske za 2009. godinu (»Narodne novine« broj 149/08. i 44/09.) na poziciji Zavoda pod šifrom A690064.

Članak 8.

Danom stupanja na snagu ove Odluke prestaje važiti Odluka o utvrđivanju popisa posebno skupih lijekova utvrđenih Odlukom o utvrđivanju liste lijekova Hrvatskog zavoda za zdravstveno osiguranje (»Narodne novine« broj 13/07., 77/07., 96/07., 134/07., 64/08., 90/08., 116/08., 2/09. i 27/09.)

Članak 9.

Ova Odluka stupa na snagu danom objave u »Narodnim novinama«.

Klasa: 025-04/09-01/116

Urbroj: 338-01-01-09-1

Zagreb, 11. svibnja 2009.

Predsjednik
Upravnog vijeća Hrvatskog zavoda za zdravstveno osiguranje
Dražen Jurković, dr. med., v. r.

Odluka, NN 59/2009-1386